Aitor Iru

Aitor Iruarrizaga Amarika (Bilbo, 1968ko uztailaren 29a), kirol munduan Aitor Iru deitua, bizkaitar futbolari ohia da, atezain moduan aritu zena. Patxi bere anaia nagusia eta Ander bere semea futbolaria ere baziren.

Biografia 
Aitor Iru 1991n iritsi zen Bilbao Athleticera Barakaldo CF taldetik. Athleticekin debuta egin ez ondoren, SD Compostelara joan zen eta klubaren historiako lehen igoera lortu zuen 1994an. Denboraldi bat gehiago eman zuen titular bezala galiziar klubean. 1995ean, CP Mérida taldera iritsi zen, non Errege Kopako lau partida baino ez zituen jokatu. Hurrengo urtean, Bigarren Mailan, UD Almeríak fitxatu zuen. Talde andaluziarreko lehen denboraldian maila galdu zuen. 1998an Eibar KE taldean sartu zen, non lau denboraldi eman zituen Bigarren Mailan. 2004an erretiratu zen, Amurrion bi denboraldi egin ondoren.

2008-09 denboraldian Bilbao Athleticeko atezainen entrenatzailea izateko kontratatu zuten. 2011n Athletic Clubeko atezainen entrenatzailea bihurtu zen Luis Llopis ordezkatuz. 2017ko uztailean Bilbao Athleticeko atezainen entrenatzaile izatera pasa zen Ziganda lehen taldera iritsi zenean, izan ere, honek Imanol Etxeberriaren alde egin zuen. 2018ko abenduan, Gaizka Garitanoren lehen taldera igotzean, berriro ere lehen taldeko atezainen entrenatzaile bilakatu zen, Carlos Kisluk ordezkatuz.

Ibilbidea 
2015ko Maiatzak 31n eguneratua. Datu ofizialak.

Erreferentziak 

Areatzarrak
Bizkaiko gizon futbolariak
Euskal Herriko futbol atezainak
Barakaldo Futbol Clubeko futbolariak
Bilbao Athleticeko futbolariak
Eibar Kirol Elkarteko futbolariak
Amurrio Klubeko futbolariak
Euskal Herriko futbol entrenatzaileak
UD Almeríako futbolariak